অবশেষে সিবিআইয়ের হাতে ‘কালীঘাটের কাকু’র কন্ঠস্বরের নমুনা

কলকাতা: একাধিকবার সুজয়কৃষ্ণ ভদ্র ওরফে ‘কালীঘাটের কাকু’কে ডাক দেওয়া হয় আদালতের তরফ থেকে হাজিরার জন্য। কিন্তু প্রত্যেকবারই শারীরিক অসুস্থতার কারণ দর্শীয়ে তিনি হাজিরা এড়িয়ে যান। তাই কোনভাবেই তাঁর কণ্ঠস্বরের নমুনা সংগ্রহ করা যাচ্ছিল না। তবে শেষমেশ আজ অর্থাৎ মঙ্গলবার আদালতে হাজিরা দেন ‘কালীঘাটের কাকু’। আর তারপরেই আজ দীর্ঘ টালবাহানার পর সিবিআইয়ের হাতে এল সুজয়কৃষ্ণ ভদ্রের কন্ঠস্বরের নমুনা।

উল্লেখ্য, প্রাথমিক নিয়োগ দুর্নীতি মামলায় নাম আসে ‘কালীঘাটের কাকু’র। তারপরেই কেন্দ্রীয় তদন্তকারী সংস্থার হাতে এই ঘটনার তদন্তভার যায়। আদালতের তরফ থেকেও নির্দেশ দেওয়া হয় সুজয়কৃষ্ণ ভদ্রের কণ্ঠস্বরের নমুনা সংগ্রহ করতে হবে। আর তারপর থেকেই তিনি বারবার আদালতের হাজিরা কোন না কনভাবে এড়িয়ে যান। তবে আজ অর্থাৎ মঙ্গলবার সবরকম জল্পনার অবসান ঘটিয়ে নগর দায়লা আদালতে হাজিরা দেন তিনি। আর সেখানেই আদালতের ম্যাজিস্ট্রেটের সামনে হয় তাঁর ভয়েস স্যাম্পেল টেস্ট।

আরও পড়ুন: “দিল্লিতে কতজন বিধায়ক?” কংগ্রেসকে জোর কটাক্ষ ভগবন্ত মানের

আদালত সূত্রে খবর, কেন্দ্রীয় তদন্তকারী সংস্থার হাতে এসেছে কালীঘাটের কাকুর ৩০ থেকে ৪০ মিনিটের ভয়েস স্যাম্পেল।

নিয়োগ দুর্নীতি মামলায় প্রাক্তন শিক্ষামন্ত্রী পার্থ চট্টোপাধ্যায়-সহ গ্রেফতার করা হয় বেশ কয়েকজনকে। সিবিআইয়ের তরফ থেকে অভিযোগ তোলা হয় নিয়োগ দুর্নীতি মামলায় টাকা লেনদেনের সঙ্গে সরাসরি যোগ রয়েছে কালীঘাটের কাকুর। কারণ যেই তথ্য পাওয়া গিয়েছে সেখানে টাকা লেনদেনের সময় তাঁর কণ্ঠস্বরও শোনা গেছে। যেই অডিও ক্লিপ হাতেও আসে তদন্তকারী সংস্থার কাছে। কিন্তু বারবার সুজয়কৃষ্ণ আদালতের হাজিরা এড়িয়ে যান, যার জেরে সমস্যার সম্মুখীন হতে হয় সিবিআইকে নমুনা সংগ্রহ করতে। তবে অবশেষে আজ সেই অসাধ্য সাধন হল।

দেখুন অন্য খবর